**Unioni i Bizneseve Shqiptare dhe Gjermane në Gjermani shpall**

**Konkurs**

**Për bursa për studente për vitin akademik 2016** - **2017**

Unioni i Bizneseve Shqiptare dhe Gjermane me seli në Köln të Gjermanisë, në bashkëpunim me Odën Ekonomike Gjermano-Kosovare (OEGJK) dhe Ambasadën Gjermane në Prishtinë, shpallin konkursin për ndarjen e bursave për vajza / studente të vitit të 2-të dhe të 3-të në nivelin Bachelor, të Universitetit Publik të Kosovës për vitin akademik 2016 - 2017.

Në konkurs mund të paraqiten vetëm studente, pasi Unioni i Bizneseve Shqiptare dhe Gjermane, nëpërmjet këtij projekti synon të përkrahë arsimimin e vajzave / grave dhe fuqizimin e tyre.  
  
Bursat do të dhurohen nga kompanitë shqiptare dhe gjermane anëtare të Unionit të Bizneseve.

Shuma mujore e bursës do të jete 100,00 Euro, për një periudhe 1 vjeçare.

Kriteret që duhet të përmbushin konkurrentet janë:

1. Aplikimi i plotësuar
2. Të jeni shtetase e Republikës së Kosovës
3. Nota mesatare të jetë mbi 8-të
4. Situata ekonomike e familjes: Nga familje pa të ardhura, nga familje me ndihma sociale ose me të ardhura minimale
5. Të mos jeni përfituese e ndonjë burse tjetër
6. Të jeni studente e Universitetit Publik të Kosovës, në një nga grupet e profesioneve si më poshtë:  
   - Mjekësi (infermieri, mami, etj…)  
   - Inxhinieri në fushën e ndërtimit   
   - Elektroteknikë   
   - Teknikë në fushën e ndërtimit   
   - Shkenca natyrore dhe teknike   
   - IT

Në kushte të barabarta studentet që kanë anëtarë të familjes së ngushtë të vrarë apo të zhdukur në luftë (nëna, babai, vëllai, motra) dhe studentet me nevoja të veçanta, do të kenë përparësi.

**Të dhënat e paraqitura duhet të jenë të sakta dhe të njëjtat do të verifikohen**

Dokumentet e nevojshme që duhet të dorëzoni janë:

1. Aplikimi për bursë që mund të shkarkohet nga faqja e internetit e Unionit të Bizneseve www.union-business.de dhe ueb faqja e Odës Ekonomike Gjermano Kosovare www.oegjk.eu
2. Kopja e letërnjoftimit
3. Vërtetimi për kategorinë e studenteve nga lufta si p.sh:   
   - invalid i luftës  
   - fëmijë dëshmori   
   - fëmijë i invalidit të luftës  
   - veteran i luftës, i të pagjeturit / es   
   - studente me nevoja të veçanta
4. Kopja e kartelës sociale - origjinali i kartelës në shikim për studentet e përzgjedhura
5. Certifikata origjinale e notave nga fakulteti për suksesin në studime
6. Kopje, faqja e parë e indeksit
7. Kopja e fletëpagesës se semestrit aktual

**Ju kujtojmë se dokumentet e pakompletuara nuk do te merren parasysh**

**Konkursi është i hapur nga data 02 mars 2016 deri me datën 11 mars 2016**

**Dokumentet dorëzohen në:  
  
Oda Ekonomike Gjermano-Kosovare  
Rr. Luan Haradinaj 18/1 10000 Prishtinë  
Republika e Kosovës  
Tel:** [**+381 (0) 38 241 800**](tel:%2B377%20%280%29%2045%20222%20822)**, nga ora 10:00 – 12:00.**

**Publikimi i rezultateve do të bëhet me datën 25 mars 2016.**